ประเทศยูโกสลาเวีย

ยูโกสลาเวีย (ə; Jugoslavija / Југославија, ; Jugoslavija, ; Југославија, ; Literal translation|ดินแดนแห่งชาวสลาฟใต้) เป็นอดีตประเทศในคาบสมุทรบอลข่านและยุโรปกลางที่ดำรงอยู่ตั้งแต่ในช่วงศตวรรษที่ 20 ซึ่งก่อตั้งขึ้นภายหลังจากสงครามโลกครั้งที่หนึ่งยุติลงในปี ค.ศ. 1918efn-ua|คณะกรรมการยูโกสลาเวีย นำโดยนักการเมืองชาวโครแอตจากแดลเมเชีย อานเต ตรุมบิช ได้เกลี้ยกล่อมให้ฝ่ายสัมพันธมิตรสนับสนุนการสถาปนารัฐแห่งชาวสลาฟใต้ให้เป็นอิสระ ผ่านการทำปฏิญญาคอร์ฟู เมื่อวันที่ 20 กรกฎาคม ค.ศ. 1917 ภายใต้ชื่อ ราชอาณาจักรแห่งชาวเซิร์บ โครแอต และสโลวีน โดยการรวมตัวของรัฐแห่งชาวสโลวีน โครแอต และเซิร์บ (ตั้งอยู่ทางตอนใต้สุดของอดีตจักรวรรดิออสเตรีย-ฮังการี) พร้อมด้วยราชอาณาจักรเซอร์เบีย โดยเป็นสหภาพแห่งแรกที่สามารถรวมชาวสลาฟใต้ให้เป็นรัฐเอกราช ซึ่งแต่เดิมดินแดนแห่งนี้เคยเป็นส่วนหนึ่งของจักรวรรดิออตโตมันและออสเตรีย-ฮังการีมาหลายศตวรรษ สมเด็จพระเจ้าปีเตอร์ที่ 1 แห่งเซอร์เบียเป็นพระมหากษัตริย์พระองค์แรกแห่งราชอาณาจักร ราชอาณาจักรได้รับการยอมรับจากสากล เมื่อวันที่ 13 กรกฎาคม ค.ศ. 1922 จากการประชุมเอกอัครราชทูตในกรุงปารีส ชื่ออย่างเป็นทางการของราชอาณาจักรถูกเปลี่ยนเป็น ราชอาณาจักรยูโกสลาเวีย เมื่อวันที่ 3 ตุลาคม ค.ศ. 1929
ยูโกสลาเวียถูกยึดครองโดยฝ่ายอักษะ เมื่อวันที่ 6 เมษายน ค.ศ. 1941 ในปี ค.ศ. 1943 สหพันธ์ประชาธิปไตยยูโกสลาเวียได้จัดตั้งขึ้นโดยพลพรรคยูโกสลาเวีย ในปี ค.ศ. 1944 กษัตริย์ปีเตอร์ที่ 2 ซึ่งในขณะนั้นได้ลี้ภัยออกนอกประเทศ ได้ยอมรับรัฐบาลของพลพรรคว่าเป็นรัฐบาลที่ถูกต้องตามกฎหมาย ระบอบราชาธิปไตยถูกยกเลิกในเวลาต่อมาในเดือนพฤศจิกายน ค.ศ. 1945 ยูโกสลาเวียจึงเปลี่ยนชื่อเป็น "สหพันธ์สาธารณรัฐประชาชนยูโกสลาเวีย" ในปี ค.ศ. 1946 เมื่อมีการจัดตั้งรัฐบาลคอมมิวนิสต์ขึ้น ทำให้ได้รับดินแดนอิสเตรีย, รีเยกา, และซาดาร์จากอิตาลี ผู้นำของพลพรรคนามว่า ยอซีป บรอซ ตีโต ปกครองประเทศในฐานะประธานาธิบดีแห่งยูโกสลาเวียจนกระทั่งเขาเสียชีวิตในปี ค.ศ. 1980 ในปี ค.ศ. 1963 ประเทศได้มีการเปลี่ยนชื่ออีกครั้งเป็น "สหพันธ์สาธารณรัฐสังคมนิยมยูโกสลาเวีย" หรืออักษรย่อคือ (SFRY)
สหพันธ์สาธารณรัฐสังคมนิยมยูโกสลาเวียประกอบไปด้วยสาธารณรัฐย่อยทั้งหมด 6 แห่ง ได้แก่ สาธารณรัฐสังคมนิยมบอสเนียและเฮอร์เซโกวีนา (SR Bosnia and Herzegovina), สาธารณรัฐสังคมนิยมโครเอเชีย (SR Croatia), สาธารณรัฐสังคมนิยมมาซิโดเนีย (SR Macedonia), สาธารณรัฐสังคมนิยมมอนเตเนโกร (SR Montenegro), สาธารณรัฐสังคมนิยมเซอร์เบีย (SR Serbia), และสาธารณรัฐสังคมนิยมสโลวีเนีย (SR Slovenia) โดยเซอร์เบียยังประกอบไปด้วยจังหวัดปกครองตนเองสังคมนิยมอีก 2 แห่ง ได้แก่ วอยวอดีนา และคอซอวอ ซึ่งภายหลังจากปี ค.ศ. 1974 จังหวัดเหล่านี้ก็แทบจะมีสถานะเทียบเท่ากับสาธารณรัฐย่อยอื่น ๆ ในสหพันธ์แล้ว ภายหลังจากวิกฤตการณ์ทางเศรษฐกิจและการเมืองในช่วงทศวรรษที่ 1980 และการเติบโตขึ้นของลัทธิชาตินิยม, ยูโกสลาเวียจึงล่มสลายตามพรมแดนของสหพันธ์ โดยในช่วงแรกยูโกสลาเวียได้แตกออกเป็น 5 สาธารณรัฐ ซึ่งนำไปสู่สงครามยูโกสลาเวีย ที่เกิดขึ้นตั้งแต่ปี ค.ศ. 1993 จนสิ้นสุดในปี ค.ศ. 2017 เมื่อศาลอาญาระหว่างประเทศของอดีตยูโกสลาเวียได้จับกุมผู้นำทางการเมืองและทางทหารของอดีตยูโกสลาเวียในข้อหาอาชญากรรมสงคราม, การฆ่าล้างเผ่าพันธ์ุ, และ อาชญากรรมอื่นๆ ที่ก่อขึ้นระหว่างการเกิดสงคราม
ภายหลังการล่มสลาย สาธารณรัฐมอนเตเนโกรและเซอร์เบียได้รวมกันและจัดตั้งสหพันธรัฐใหม่ นั่นก็คือ "สหพันธ์สาธารณรัฐยูโกสลาเวีย" (FRY) หรือที่รู้จักกันตั้งแต่ปี ค.ศ. 2003 จนถึง ค.ศ. 2006 ในชื่อ "ประเทศเซอร์เบียและมอนเตเนโกร" โดยเป็นรัฐที่กล่างอ้างว่าสืบทอดต่อจากสหพันธ์สาธารณรัฐสังคมนิยมยูโกสลาเวีย แต่การกล่าวอ้างถูกคัดค้านโดยอดีตสาธารณรัฐอื่น ๆ แต่ท้ายที่สุด เรื่องนี้ได้จบลงจากการยอมรับการตัดสินของคณะกรรมการอนุญาโตตุลาการยูโกสลาเวียเกี่ยวกับการสืบทอดรัฐยูโกสลาเวีย และในปี ค.ศ. 2003 ชื่ออย่างเป็นทางการก็ได้ถูกเปลี่ยนเป็นเซอร์เบียและมอนเตเนโกร ซึ่งต่อมารัฐแห่งนี้ได้ล่มสลายเนื่องจากการประกาศเอกราชของมอนเตเนโกรและเซอร์เบียในปี ค.ศ. 2006 พร้อมด้วยคอซอวอ โดยมีปัญหาข้อพิพาทเกี่ยวกับการประกาศเอกราชในปี ค.ศ. 2008

**ภูมิหลัง**
แนวคิดยูโกสลาเวียในฐานะรัฐเดียวสำหรับชาวสลาฟใต้ทั้งหมด เกิดขึ้นในช่วงปลายศตวรรษที่ 17 และได้รับความโดดเด่นผ่านขบวนการอิลลีเรียนในศตวรรษที่ 19 ชื่อนี้สร้างขึ้นจากการรวมกันของคำชาวสลาฟ "jug" (ใต้) และ "slaveni" (สลาฟ) ความเคลื่อนไหวไปสู่การสร้างยูโกสลาเวียอย่างเป็นทางการเร่งขึ้นหลังจากการประกาศคอร์ฟูในปี 1917 ระหว่างคณะกรรมการยูโกสลาเวียและรัฐบาลแห่งราชอาณาจักรเซอร์เบีย

**ลำดับการเปลี่ยนชื่อ**
# ในวันที่ 1 ธันวาคม ค.ศ. 1918 ราชอาณาจักรแห่งชาวเซิร์บ โครแอต และสโลวีน ซึ่งภายหลังเปลี่ยนชื่อเป็นราชอาณาจักรยูโกสลาเวีย ในวันที่ 3 ตุลาคม ค.ศ. 1929 จนกระทั่งในช่วงสงครามโลกครั้งที่ 2 ได้ถูกฝ่ายอักษะยึดครอง
# ในวันที่ 29 พฤศจิกายน ค.ศ. 1945 (ภายหลังสงครามโลกครั้งที่ 2) ภายใต้ชื่อ สาธารณรัฐประชาธิปไตยยูโกสลาเวีย (DRY) ซึ่งได้เปลี่ยนชื่อมาเป็น สหพันธ์สาธารณรัฐประชาชนยูโกสลาเวีย (FPRY) และ สหพันธ์สาธารณรัฐสังคมนิยมยูโกสลาเวีย (SFRY) ในเวลาต่อมา
# ในปี ค.ศ. 1992 สหพันธ์สาธารณรัฐยูโกสลาเวีย (FRY) และชื่อยูโกสลาเวียได้เลิกใช้ แล้วเปลี่ยนชื่อเป็นเซอร์เบียและมอนเตเนโกรในวันที่ 4 กุมภาพันธ์ ค.ศ. 2003

**ประวัติ**

**การรวมตัวเป็นยูโกสลาเวีย**
ชื่อรัฐที่รวมตัวกันในชื่อ ราชอาณาจักรแห่งชาวเซิร์บ โครแอต และสโลวีน กำเนิดขึ้นหลังการล่มสลายของจักรวรรดิออสเตรีย-ฮังการี ภายหลังสงครามโลกครั้งที่ 1- ราชอาณาจักรเซอร์เบีย- ราชอาณาจักรมอนเตเนโกร- รัฐแห่งชาวสโลวีน โครแอต และเซิร์บ

**ราชอาณาจักรยูโกสลาเวีย (1918-1943)**
โดยมีชื่อก่อนหน้านี้ว่า ราชอาณาจักรแห่งชาวเซิร์บ โครแอต และสโลวีน
ประเทศนี้ก่อตั้งขึ้นในปี 1918 ทันทีหลังสงครามโลกครั้งที่ 1 ในชื่อราชอาณาจักรเซิร์บ โครแอต และสโลวีเนีย โดยรัฐแห่งชาวสโลวีน โครแอต และเซิร์บ และราชอาณาจักรเซอร์เบีย เรียกกันโดยทั่วไปว่า "รัฐแวร์ซาย" ต่อมารัฐบาลได้เปลี่ยนชื่อประเทศซึ่งนำไปสู่การใช้ชื่อยูโกสลาเวียอย่างเป็นทางการครั้งแรกในปี 1929

**สหพันธ์สาธารณรัฐสังคมนิยมยูโกสลาเวีย (1943-1992)**
โดยมีชื่อก่อนหน้านี้ว่า สาธารณรัฐประชาธิปไตยยูโกสลาเวียและสหพันธ์สาธารณรัฐประชาชนยูโกสลาเวีย ตามลำดับ ถูกก่อตั้งขึ้นโดย จอมพล ยอซีป บรอซ ตีโต หลังกลุ่มชาวยูโกสลาฟที่ต่อต้านฝ่ายอักษะสามารถยึดประเทศของตนคืนได้ ซึ่งยูโกสลาเวียเป็นประเทศเดียวในยุโรปที่สามารถปลดปล่อยดินแดนส่วนใหญ่ในอาณาเขตของตนได้ โดยไม่มีประเทศอื่นช่วยเหลือ ซึ่งสามารถยึดคืนเซอร์เบียได้เมื่อปี ค.ศ. 1944 และยึดคืนยูโกสลาเวียทั้งหมดได้ในปี ค.ศ. 1945 สหพันธ์สาธารณรัฐประชาชาชนยูโกสลาเวียถูกก่อตั้งขึ้นเมื่อวันที่ 11 พฤศจิกายน ค.ศ. 1945 หลังกลุ่มแนวหน้าชาตินำโดยคอมมิวนิสต์ชนะการเลือกตั้ง และลงมติถอดบัลลังก์ของพระเจ้าปีเตอร์ที่ 2 โดยพระองค์ทรงปฏิเสธ แต่พระองค์ก็มิสามารถกระทำสิ่งใดได้เลย เนื่องจากตีโตได้กุมอำนาจเบ็ดเสร็จไว้หมดแล้ว

**สาธารณรัฐประกอบของยูโกสลาเวีย**

**การล่มสลายของอดีตยูโกสลาเวีย**
เหตุการณ์แยกตัวกันในอดีตยูโกสลาเวีย- Serbia and Montenegro สหพันธ์สาธารณรัฐยูโกสลาเวีย- BIH สาธารณรัฐบอสเนียและเฮอร์เซโกวีนา

**สงครามยูโกสลาเวีย**
 ดูบทความหลัก สงครามยูโกสลาเวีย 

**อ้างอิงและหมายเหตุ**

**หมายเหตุ**

**อ้างอิง**

**แหล่งข้อมูลอื่น**
 Yugoslavia-  Maps- short=x-  The First Yugoslavia: Search for a Viable Political System, by Alex N. Dragnich-  European University Institute Yugoslavia-  "Yugoslavia: the outworn structure"—CIA report from November 1970-  Timeline: Break-up of Yugoslavia at BBC News-  Teaching about Conflict and Crisis in the Former Yugoslavia date=2010-03-02 -  Video on the Conflict in the Former Yugoslavia from the  Dean Peter Krogh Foreign Affairs Digital Archives-  The collapse of communist Yugoslavia
หมวดหมู่:ราชอาณาจักรยูโกสลาเวีย
หมวดหมู่:รัฐสิ้นสภาพในคาบสมุทรบอลข่าน
หมวดหมู่:ประเทศยูโกสลาเวีย
หมวดหมู่:ราชาธิปไตยในอดีต
หมวดหมู่:อดีตรัฐสมาชิกสหประชาชาติ
ย